**3Ο ΕΠΑΝΑΛΗΠΤΙΚΟ ΤΕΣΤ ΣΤΗΝ ΥΓΙΕΙΝΗ**

**ΘΕΜΑ Α**

**Α1.** Να χαρακτηρίσετε τις παρακάτω προτάσεις ως σωστή (Σ) ή λάθος (Λ).

α. Ο ιός του AIDS δεν μεταδίδεται όταν δίνεις αίμα.

β. Το 50% του πληθυσμού έχει ανοσία στην ηπατίτιδα C, λόγω της συχνής προσβολής των παιδιών της προσχολικής ηλικίας.

γ. Η διαδικασία μέσα στην οποία τα άτομα γίνονται ικανά να βελτιώσουν την υγεία τους αποτελεί την προληπτική ιατρική.

δ. Η αύξηση της πληθυσμιακής ανοσίας δρα προστατευτικά και στα άτομα που δεν έχουν ανοσία.

ε. Για τα λοιμώδη νοσήματα που μεταδίδονται με τον αέρα είναι ευκολότερη η αντιμετώπιση του μέσου μεταφοράς.

**Μονάδες: 10**

**Α2.** Να κάνετε την παρακάτω αντιστοίχηση:

1. Ψείρα α. εξανθηματικός τύφος
2. Μετάγγιση αίματος β. ηπατίτιδα Β
3. Ψύλλοι γ. ηπατίτιδα Α
4. Κόπρανα δ. ελονοσία
5. Σταγονίδια ε. πανώλη
6. Ανωφελές κουνούπι στ. γρίπη

**Μονάδες : 12**

**Α3.** Το σύνολο των κρουσμάτων σε μια δεδομένη χρονική στιγμή καλείται:

α. ενδημία

β. επιπολασμός

γ. επιδημική έκρηξη

δ. επίπτωση **Μονάδες: 3**

**ΘΕΜΑ Β**

**Β1.** Να δώσετε τον ορισμό της κοινωνικής και ψυχικής υγιεινής, να ονομάσετε πέντε (5) κοινωνικά νοσήματα και να αναφέρετε ποιοι παράγοντες συμβάλλουν στην εμφάνιση και μετάδοσή τους.

**Μονάδες: 10**

**Β2.** Τι μελετά η επιστήμη της επιδημιολογίας και πως γίνεται η διαπίστωση ότι σ’ ένα πληθυσμό υπάρχει επιδημία γρίπης;

 **Μονάδες: 8**

**Β3.** Τι περιλαμβάνει η χημική εξέταση του νερού; Τι περιλαμβάνει η μικροβιολογική εξέταση του νερού; Ποια είναι η διαφορά τους;

**Μονάδες: 7**

**Β4.** Να αναφέρετε τρία χαρακτηριστικά πόσιμου νερού.

**Μονάδες: 3**

**ΘΕΜΑ Γ**

**Γ1.** Να αναφέρετε ονομαστικά τους παράγοντες που συμβάλλουν στην αλλοίωση των τροφίμων.

**Μονάδες: 6**

**Γ2.** Να εξηγήσετε με ποιο τρόπο οι ζαχαρούχες τροφές επηρεάζουν τα μικρόβια της οδοντικής μικροβιακής πλάκας.

**Μονάδες: 4**

Γ3. Πως πρέπει να γίνεται ο καθαρισμός των αυτιών;

**Μονάδες: 4**

Γ4. Τι είναι τα λοιμώδη νοσήματα; Να αναφέρετε 3 λοιμογόνους παράγοντες. **Μονάδες:4**

**ΘΕΜΑ Δ**

**Δ1.** Να αναφέρετε 3 είδη βόθρων. Ποιο είδος θεωρείται υγιεινότερο και γιατί; **Μονάδες: 8**

**Δ2.** Τον τελευταίο καιρό η ανθρωπότητα μαστίζεται από μια πανδημία. Πρόκειται για τον κορωνοϊό, έναν ιό που προσβάλλει κύτταρα του αναπνευστικού συστήματος και προκαλεί τη νόσο Covid-19.

1. Τι ορίζεται πανδημία;
2. Αν υποθέσουμε ότι ο συγκεκριμένος ιός έχει ομοιότητες στη συμπεριφορά του με τον κλασικό ιό της γρίπης, να δικαιολογήσετε γιατί συστήθηκε η απομόνωση και η αποχή απ’ όλες τις δραστηριότητες ( σχολείο, καφετέριες, φροντιστήρια).
3. Ποιο προληπτικό μέτρο που εφαρμόζεται και είναι διαθέσιμο για τον ιό της γρίπης, θα μπορέσει να σώσει την ανθρωπότητα από τον ιό αυτό;

**Μονάδες: 20**